Alboraia i 4 localitats més de l'entorn del Barranc del Carraixet sol·liciten conjuntament a la Confederació Hidrogràfica la seua neteja
02 de desembre de 2024

5 localitats de l'Horta Nord que limiten amb el Barranc del Carraixet han posat en marxa una iniciativa conjunta per a sol·licitar a la Confederació Hidrogràfica del Xúquer la neteja del paratge natural. Tavernes Blanques, Alboraia, Almàssera, Bonrepòs i Mirambell i Vinalesa volen fer força unànime per a posar fi a una demanda constant entre la ciutadania.

D'aquesta manera, els consistoris sol·liciten els treballs necessaris per a millorar el llit del Barranc del Carraixet, disminuint la massa de canyes per a evitar una possible reducció de la capacitat de desguàs. En el cas del tram d'Alboraia, se sap que el perill radica en la presència en el llit del Arundo Donax, una vegetació invasora.

Una petició constant

La proposta conjunta pretén realitzar una major força que les peticions individuals. De fet, l'Ajuntament d'Alboraia envia la mateixa sol·licitud periòdicament particularment per a la intervenció del seu tram del Barranc i previndre possibles conseqüències de temporals, garantint també la conservació de la fauna i de la vegetació autòctona que no comporta cap perill davant crescudes de l'aigua.

Les úniques respostes s'han donat en l'adequació de la desembocadura fa un parell d'anys i en un intent en 2023 que va acabar en una paralització de l'actuació a causa de la coincidència amb l'època d'implantació de les aus. Aquesta última, sense coneixement de l'Ajuntament d'Alboraia de la represa dels treballs.